## 1. Prosjekttittel

Tittelen skal svare til prosjektets innhold.

## 2. Innledning

Innledningen skal gi en kort beskrivelse av bakgrunnen for prosjektet og de sentrale kunnskapsutfordringene innen fagfeltet:

* Kunnskapsstatus for fagfeltet
* Fagfeltets største kunnskapsutfordringer, både nasjonalt og internasjonalt
* Bakgrunnen for prosjektet
* Forskningsprosjektets betydning for fagfeltet og /eller originalitet

### 2.1. Forventet nytte for pasient og pårørende

Det skal gis en redegjørelse for prosjektets betydning/nytteverdi for pasientbehandling på kort eller lang sikt og/eller sykdomsforebygging og/eller helsetjenestens organisering og kvalitet. Beskriv spesielt hvem forskningen vil ha betydning for og hvordan resultatene fra arbeidet kan komme til nytte.

## 3. Problemstillinger og mål

Problemstillinger og/eller hypoteser i prosjektet skal framstilles klart med relasjon til hoved- og delmål. Målene bør være klart definerte, konkrete og etterprøvbare. Gi en beskrivelse av:

* Problemstillinger og/eller hypoteser
* Kortsiktige og langsiktige mål
* Hvilke resultater som forventes oppnådd i løpet av prosjektperioden, for eksempel:
  + Nødvendig kompetanseheving i helsetjenesten
  + Utvikling av kliniske metoder/teknikker

## 4. Gjennomføring

### 4.1. Studiedesign, metodevalg og analyser

Redegjør for de vitenskapelige metoder som blir brukt. Metodevalgene skal begrunnes, og det skal framgå hvordan de er egnet til å besvare problemstillingene og/eller hypotesene. Det skal gjøres en beregning av statistisk styrke for å besvare problemstillingen der dette er relevant.

## 4.2. Organisering og samarbeid

Prosjektbeskrivelsen skal inneholde en oversikt over prosjektets organisering og eventuelt plan som beskriver samarbeidet med andre partnere. Gi en beskrivelse av:

* + - Prosjektets organisering og eventuelt plassering i forskningsgruppe
    - Forskningsmiljøets kompetanse, infrastruktur og ressurser som har betydning for gjennomføring av prosjektet
    - Omfang av eksternt/ regionalt/ nasjonalt/ internasjonalt samarbeid i prosjektet
    - Samarbeidet med klinikk dersom prosjektet skal forvaltes utenfor et helseforetak

### 4.3. Tidsplan

En fremdriftsplan som gir en oversikt over de aktivitetene som må gjennomføres for å oppnå prosjektets hoved- og delmål.   
  
Bruk gjerne GANTT-diagram for å visualisere (eksempelmal)

## 4.4. Plan for publisering og formidling

Beskriv plan for:

* + - Formidling; publikasjoner, artikler, websider, foredrag, populærvitenskapelig formidling m.m.

### 4.5. Plan for implementering

Gi en beskrivelse av:

* + - hvordan ny kunnskap kan tas i bruk i tjenesten
    - plan for implementering av resultatene fra forskningsprosjektet

### 4.6. Budsjett (dersom relevant)

Budsjettet skal gi en tydelig oversikt over kostnader og spesifikke planlagte utgifter, som for eksempel egne lønnsutgifter. Budsjettet må samsvare med prosjektets mål og innhold. I tillegg til søknadssum skal det inkluderes eventuelle bevilgninger- og søknader i behandling fra andre finansieringskilder som er tilknyttet prosjektet.  
  
Se eksempelmal (LINK)

## 5. Brukermedvirkning

Redegjør for hvordan du i dette prosjektet oppfyller kravet om brukermedvirkning. Brukermedvirkning i forskning skal gi merverdi i forskningen. Merk at brukermedvirkning i forskning betyr å involvere brukere i forskningsarbeidet, ikke som studieobjekter, men som rådgivere, samarbeidspartnere, medforskere eller som representanter/observatører i forskningsgrupper eller andre organ som legger til rette for- og som gjør vedtak om forskning.

* Redegjør for hvordan brukermedvirkning kan gjøre forskningsprosjektet bedre
* Beskriv hvordan brukere er involvert- eller planlagt involvert i planlegging og gjennomføring av prosjektet. NB! Ikke oppgi navn og/eller diagnoser på dine brukermedvirkere.
* Dersom brukermedvirkning ikke er relevant for prosjektet skal dette begrunnes Lenke: [Veileder for brukermedvirkning i helseforskning i spesialisthelsetjenesten](https://helse-midt.no/Documents/2018/RHF-enes%20veileder%20BMV%20i%20forskning.pdf)

## 6. Etikk

Redegjør for eventuelle etiske problemstillinger tilknyttet forskningsprosjektet, og hvordan de håndteres i forskningsarbeidet. Dersom det ikke er etiske problemstillinger forbundet med forskningsprosjektet, må dette begrunnes.

## 7. Referanser

Referanselisten skal henvise til litteratur som underbygger det faglige innholdet i prosjektet (bruk gjerne referanseverktøyet EndNote).